Роден е в град Будри през 1797 година и от малък проявява интерес към правенето на шоколад. През 1824 година заминава за САЩ, след което се връща в Швейцария и отваря собствено кафене в Ньошател, след което и малка шоколадена фабрика в Сериер през 1826. Фабриката е била само с двама души персонал и в началото Сюшар е бил на загуба. Успехът му идва през 1842 година, когато пруският владетел Фридрих Вилхелм IV, който е и принц на Ньошател, поръчва голямо количество шоколад от фабриката на Сюшар. Това разраства бизнеса на Сюшар много бързо и той печели награда на Голямото изложение в Лондон през 1851 и на Универсалното изложение в Париж през 1855. Сюшар избира лилавия цвят за опаковане на своите шоколади.